12/03/2012 | Administración LocalMunicipal
Vilasantar
Aprobación definitiva da Ordenanza fiscal nº 5, da taxa pola recollida de residuos sólidos urbanos

O Pleno municipal, en sesión extraordinaria do 25 de novembro de 2011, aprobou inicialmente a modificación da Ordenanza Fiscal n.º 5, da Taxa por recollida de residuos sólidos urbanos. Unha vez exposto ao público polo prazo de trinta días e despois de ser rexeitadas as alegacións presentadas polo Pleno do día 15 de febreiro de 2012, publícase integramente a Ordenanza fiscal nº 4, da Taxa por expedición de documentos administrativos, segundo o establecido no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das facendas locais De acordo co previsto no artigo 20 da Lei 39/1988, do 28 de decembro, reguladora das facendas locais, na nova redacción dada polo artigo 66 da Lei 25/1998, do 31 de xullo, este concello establece a taxa por recollida de residuos sólidos urbanos, que se rexerá pola presente ordenanza.1.- Constitúe o feito impoñible da taxa a prestación do servicio de recepción obrigatoria de recollida do lixo domiciliario e residuos sólidos urbanos de vivendas, aloxamentos e locais ou establecementos onde se exerzan actividades industriais, profesionais, artísticas e de servicios. A estes efectos considéranse lixos domiciliarios e residuos sólidos urbanos os restos e desperdicios de alimentos ou detritus procedentes da limpeza normal de locais ou vivendas, excluíndose os residuos industriais, escombros de obra, detritus humanos, materias e materiais contaminados, corrosivos, perigosos ou tales que a súa recollida ou vertido esixa a adopción de especiais medidas hixiénicas, profilácticas ou de seguridade. Non está suxeita a taxa a prestación, de carácter voluntaria e a instancia de parte, dos seguintes servicios: -Recollida de lixos e residuos non cualificados de domiciliarios e urbanos de industrias, hospitais e laboratorios. -Recollida de escoiras e cinzas de calefaccións centrais. -Recollida de escombros de obra. Son suxeitos pasivos contribuíntes as persoas físicas ou xurídicas e as entidades a que se refire o artigo 23 da da Lei 39/1988, do 28 de decembro, reguladora das facendas locais, na nova redacción dada polo artigo 66 da Lei 25/1998, do 31 de xullo, que ocupen ou utilicen vivendas e locais situados en vías nas que se preste o servicio. Terán a condición de substitutos do contribuínte os propietarios de ditas vivendas ou locais, que poderán repercutir, no seu caso, as cotas sobre os respectivos beneficiarios. Responderán solidariamente das obrigas tributarias do suxeito pasivo as persoas físicas e xurídicas á que se refiren os artigos 38.1 e 39 da Lei xeral tributaria. Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei Xeral Tributaria. Gozarán de exención subxectiva aqueles contribuíntes que teñan sido declarados pobres por precepto legal, estean inscritos no padrón de beneficencia ou obteñan ingresos anuais inferiores aos que corresponda ao salario mínimo interprofesional.1.- A cota tributaria consistirá nunha cantidade fixa, por unidade de local, que se determinará en función da natureza e destino dos inmobles e da categoría da vía pública onde se sitúen.2.- A tal efecto aplicarase a seguinte tarifa: “Epígrafe 1º, vivendas, por cada vivenda 48,00 € “Epígrafe 2º Locais, (aloxamentos, establecementos de alimentación, restauración e espectáculos, locais industriais ou mercantís e despachos profesionais) 60,00 € “Epígrafe 1º, vivendas, por cada vivenda ------- € “Epígrafe 2º Locais, (aloxamentos, establecementos de alimentación, restauración e espectáculos, locais industriais ou mercantís e despachos profesionais) ------ € 3.- As cotas sinaladas na tarifa corresponden a un ano.4.- Anexo á esta ordenanza figura unha definición das vías públicas deste municipio con expresión da categoría que corresponde a cada unha delas.5.- De non estar incluída algunha vía pública na anterior relación considerarase coma de última categoría.6.- A cota tributaria actualizarase de acordo cos datos do incremento de prezos do consumo (IPC) que publique anualmente o Instituto Nacional de Estatística (INE) ou organismo que o substitúa. A taxa devengarase o día un de xaneiro de cada ano e o período impositivo comprenderá o ano natural. En caso de inicio, cese ou variación do suxeito pasivo do servicio en data diferente ao 1 de xaneiro, a alteración terase en conta con efectos do 1 de xaneiro do ano seguinte. En todo o relativo á cualificación das infraccións tributarias, así como das sancións que ás mesmas corresponda en cada caso, estarase ao disposto nos artigos 77 e seguintes da Lei Xeral Tributaria. A presente ordenanza reguladora, que consta de 8 artigos e unha disposición final, comezará a rexer despois de aprobada polo pleno e publicada integramente no BOP. A entrada en vigor producirase o día seguinte da publicación mantendo a vixencia ata que sexa derogada ou modificada por acordo municipal ou por disposicións legais de rango superior. Vía I: Vivendas ou locais situados a menos de 150 metros da situación dun contedor. Vía II: Restos das vivendas e locais. Vilasantar, 2 de marzo de 2012 O alcalde Fernando Pérez Fernández